Светско првенство у рукомету 2021.
Светско првенство у рукомету 2021. је 27. издање Светског првенства у рукомету, које се од 13. до 31. јануара 2021. године одржава у Египту. Ово је други пут, након 1999. године, да се првенство одржава у Египту те трећи пут, након Египта (1999.) и Туниса (2005.), да се одржава у Африци. Египат је домаћинство добио у новембру 2015. године. Иако је иницијално било најављено да ће 20% капацитета дворана смети бити попуњено, ИХФ је 10. јануара 2021. године у договору с организаторима одлучио како, ради сигурности играча поводом пандемије коронавируса, на утакмицама неће бити публике; исто тако, одлучено је да представници медија неће смети бити у дворанама за време одигравања утакмица. На тај је начин ово првенство постало прво у историји без иједног гледаоца на утакмицама.